
DISSERTATIO  MEDICA 
INAUGURALIS 

DE 

CHLOROSL 


Hunc  morbum  medici  attentionem  sibi  merito 
vindicare  facile  patebit,  si  tantummodo  paulisper 
perpendamus,  non  solam  foeminarum  valetudi¬ 
nem  et  felicitatem  a  mensium  fluxu  stabili  et  re¬ 
gulari  pendere,  verum  etiam  species  nostras  pro¬ 
pagandi  facultatem.  Natura  non  solum  ne  pe- 
nitus  pereat  soboles  sua,  verum  etiam  ne  nimis 
cito  multiplicetur  genus  humanum,  curam  ge¬ 
rens,  caute  statuit,  ut  mulieres  procreandi  facul¬ 
tatem  certis  temporibus  et  intra*  fines  statutos 

tantummodo  exerceant.  Periodus  haec  prima 
mensium  origine  et  -  cessatione  probe  definitur, 
hanc  vero  mullum  pendere  a  regionibus  in  qui¬ 
bus  vitam  degunt,  ex  habitu  corporis,  vario  re¬ 
gimine,  et  forsan  ex  moribus  harum,  cum  quibus 
versatur,  fatendum  est.  In  Graecia,  Persia,  In¬ 
dia,  et  aliis  regionibus  intra  zonam  torridam, 
corpus  humanum  cito  adolescit,  organa  genitalia 
raptim  evolvuntur,  ad  propria  munera  idonea 
facta,  et  omnes  corporis  partes,  tenera  adhuc 
aetate,  ad  justam  formam  et  magnitudinem  per¬ 
veniunt.  In  his  locis  puellae,  octavo  vel  nono 
aetatis  anno,  menses  profundere  incipiunt,  et  non 
raro  circiter  decimum  matres  fiunt. 

Observatu  dignum  est,  quod  mulieres,  in  re¬ 
gionibus  calidis,  praesertim  intra  zonam  torridam, 
non  modo  non  amantur,  ut  ne  quidem  in  ullo 
honore  apud  homines  sint ;  contra  prorsus  ne- 
gliguntur,  et  in  servitutem  rediguntur ;  quia  in 
his  regionibus  torridis  summum  vitae  attingunt,  et 
quidem  senescere  incipiunt,  intellectu  aliisque 
mentis  facultatibus,  quibus  apud  homines  foemi- 

nae  venustae  tanti  semper  valent,  adhuc  imma- 
turis.  In  nostra  vero  regione,  mulieres,  tum 
corporis  venustate,  tum  animi  ingenio  pariter  in¬ 
signes,  adeo  formosae  et  amabiles  evadunt,  ut  ho¬ 
minum  animos  veneris  grato  vinculo  irretiant. 

Progredientibus  vero,  a  Graecia,  regiones  ver¬ 
sus  septentrionales,  fluxus  hic  gradatim  protrahi 
videtur,  eadem  ratione,  qua  imminuitur  coeli 
temperies,  donec  ad  Laponiam,  Greenlandiam, 
et  tractus  sub  zona  frigida  jacentes,  perventum 
est.  Hic  corporis  incrementum,  quod  mole  sem¬ 
per  parvum  est,  tarde  perficitur,  fabrica  humana 
sero  explicatur,  et  nisi  multos  post  annos  elap¬ 
sos,  varias  functiones  ejus  perficere  nequit.  In 
his  regionibus,  menstrua  sero  et  exigua  quanti¬ 
tate  profunduntur,  per  tempus  non  nisi  breve 
durant,  post  intervalla  admodum  longa  redeunt, 
et  multis  e  foeminis  per  tempestatem  aestivam 
solam  proveniunt,  dum  alimenta  abundant,  dum 
calor  perstat ;  apud  has  nationes  tamen  non 
minus, '  quam  apud  incolas  regionum  tempera- 
'  tiorum,  conceptioni  et  valetudini  systematis  com- 

modae  necessaria  sunt,  et  quilibet  a  lege  naturali 
digressus  pro  morbo  habetur,  et  sterilitatem  facit. 
In  hac  autem  regione,  corporis  incrementum  ej  us¬ 
que  partium  explicatio,  minus  quam  in  frigidis,  ma¬ 
gis  vero  quam  in  calidis,  protrahuntur,  et  menstrua 
intra  tredecimum  et  decimum-sextum  aetatis  an¬ 
num  primum  apparere  solent.  Hoc  vero  multum 
pendere  ex  habitu  corporis,  vitae  consuetudine, 
moribusque  harum  cum  quibus  versatur,  facile 
patebit ;  omnia  enim  quae  corpus  relaxant,  ple- 
thoramque  inducunt,  uti  lecti  molles,  cubicula 
calidiora,  ignavia,  victus  lautus,  liquorumque  se¬ 
dantium  plus  aequo  usus,  theae  scilicet  et  coiFeae, 
fluxum  maturum  et  copiosum ;  frigus  contra, 

fames,  labor  durus  et  continuus,  eundem  serio- 
\ 

rem  nimis  parcum  et  dolentem  reddunt. 

Ex  antea  dictis  causis  hujus  fluxus  quantita¬ 
tem  designare,  non  modo  difficile,  verum  etiam 
impossibile  fore,  manifestum  est ;  quoniam  in 
eadem  regione  in  diversis  foeminis,  et  in  eadem 
foemina  diversis  temporibus,  plurimum  variatur. 
Rem  ita  se  habere  ex  sequenti  observatione,  conr 

eludendum  est ;  scilicet  in  omnibus  plagis  ca¬ 
lidioribus,  Asiaticis  praesertim,  ubi  fertilitas 
soli  incolas  semet  inertiae,  corporisque  volup¬ 
tatibus  dedere  patitur,  menstrua  non  tantum  fa¬ 
cile  et  frequenter,  sed  interdum  adeo  copiose 
profundi,  ut  animi  deliquium  et  mortem  subita¬ 
neam  inferant.  Attamen  quantitas  generalis, 
cui  plerumque  respondet  hic  fluxus,  in  Graecia 
ab  unciis  feexdecim  ad  octodecim  variare,  in  hac 
regione  a  quatuor  ad  sex ;  in  Laponia  vero  circi¬ 
ter  duas  esse  censetur.  Quoad  hujus  evacua¬ 
tionis  cessationem,  notatu  dignum  est,  quo  ci¬ 
tius  incipit,  eo  citius  desinit,  et  vice  versa.  Mu¬ 
lieres,  quibus  anno  octavo  vel  nono  effluxere 
menses,  circiter  vigesimum  menstrua  profundere 
cessant,  et  anno  trigesimo  aetatis  elapso,  senec¬ 
tutis  incommoda  persentire  incipiunt ;  eae  contra, 
quae  ante  mensium  profusionem  annum  vigesi¬ 
mum  vel  vigesimum  quintum  attigerunt,  ad  sexa¬ 
gesimum  aetatis  annum  saepe  pariunt.  In  hac 
vero  regione,  menstrua  mulieribus  annos  quadra¬ 
ginta  vel  quinquaginta  natis,  non  amplius  pro¬ 
fundi  solent.  His  legibus  tam  prudenter  insti- 

tutis  provida  rerum  parens  caute  sanxit,  ut  mu¬ 
lieres  ea  sola  vitae  tempestate,  qua  ad  prolem 
suam  alendam  maxime  valent,  procreandi 'facul¬ 
tatem  tantummodo  exerceant. 

Appropinquante  pubertate,  totum  utriusque 
sexus  corpus  multas  et  graves  mutationes  subit : 

et  nunc  demum  differentia  sexuum  quod  ad  . 
corporis  constitutionem  in  infantibus  fere  nulla, 
in  pueris  atque  puellis  obscura,  neque  semper 
observanda,  manifeste  se  prodit.’’  Nunc  natura 
ad  hanc  partem  operae  suae  perficiendam  maxi¬ 
mas  impendere  curas,  vel  etiam  totis  viribus  niti 
videtur.  Sanguis  majore  copia  ad  organa  ge¬ 
nitalia  tendit,  quae  prius  inutilia,  et  parva,  et 
lente,  pro  rata  tantum  parte  cum  reliquo  corpore 
crescentia,  mutantur  subito,  crescunt,  et  evolvun¬ 
tur,  ad  propria  munera  idonea  facta.  Tum  pu¬ 
bes  venit,  semenque  foecundum  mari  secernitur, 
cujus  stimulo  adolescens  ad  grata  veneris  mu¬ 
nera  incitatur.  Neque  sola  genitalia  organa  mu¬ 
tantur  pubertate ;  enim  nunc  barba  pullulat,  vox 

fit  gravis  et  magis  sonora,  corpus  firmius  et  vali¬ 
dius  evadit,  et  saepe  multum  et  subito  crescit*. 

Nec  minus  notum  est,  quanta  virgini  altera- 
tio  contingat,  increscente  primum  et  tepefacto 
utero ;  pubescit  nempe,  coloratior  evadit,  mam¬ 
mae  protuberant,  pulchrior  vultus  renidet,  splen¬ 
dent  oculi,  vox  canora,  incessus,  gestus,  sermo, 
omnia  decora  fiunt 

r 

Menstrua  mox  eruptura  esse  multa  testantur. 
Nam  systema  universum,  quasi  per  consensum 
affici,  et  oppressione  generali  laborare  videtur  j 
nisumque  hujusce  profluvii  comitantur  languor, 
lassitudo,  capitis  dolor,  sensus  oppressionis,  nau¬ 
sea,  ponderis  perceptio,  dolor  circa  lumbos  et 
uteri  regionem  obtusus.  Haec  signa  subsequitur 
sauguinis  profusio,  et  quidem  gradatim  levantur, 
prout  increscit  profusio,  donec  tandem  ex  toto 


*  Vid.  Greg.  Conspect.  Med.  Theor. 
t  Harv.  Exerct.  de  Partu. 

evanescunt ;  tunc  oculi  splendorem, .  malae  colo¬ 
rem  sanum  et  naturalem  recuperant. 

Si  vero  menstrua  justo  tempore  non  profun¬ 
dantur,  plerumque  oriuntur  mala'  corporis  habi¬ 
tudo  atque  indicia  multa  gravia,  quae  virginem 
acriter  vexant.  Haec  prout  a  nosologiae  scrip¬ 
toribus  collecta,  recensita,  et  in  ordine  collocata, 
morbum  qui  emansio  mensium  vel  Chlorosis  di¬ 
citur,  (de  quo  in  hac  dissertatione  agendum  erit) 
constituunt.  Hunc  morbum  verbis  sequentibus 
definivit  Cullenus. 


DE  CHLOROSI. 


DEFINITIO. 

“  Dyspepsia,  vel  rei  non  esculentae  deside¬ 
rium  j  cutis  pallor  vel  decoloratio ;  venae  minus 
plenae,  corporis  tumor  mollis ;  asthenia ;  palpita¬ 
tio  ;  menstruorum  retentio*.*’ 


HISTORIA. 

/ 

Quoniam  menstrua  nulla  definita  aetate  ef¬ 
funduntur,  saepe  enim  multum  variant  ex  aetate, 
corporis  habitu,  coeli  temperie,  &c.  hinc  non¬ 
nullis  solito  citius,  aliis  vero  serius,  valetudine  ta¬ 
men  perstante,  profunduntur.  Retentio  itaque 


*  CuLLEN.  Synop.  &c. 

soia  pro  morbo  habenda  est,  cum  stipatur  his 
signis  morbosis,  quae  mensibus  retentis  attribui 
solent,  et  quae  fluxu  eorum  amoveri  cognita  fue¬ 
runt.  Signa,  quae  menstrua  retenta  excipiunt, 
ordine  sequenti  enumerantur.  Aegra  primum 
corripitur  languore,  et  lassitudine ;  et  animo  in¬ 
signiter  demisso,  sodalium  consortium  negat,  quo 
nuper  tam  delectari  solebat,  et  quidem  omnem 
societatem  aversatur  et  odit,  ut  tristitiae  liberius 
indulgeat.  Aegra  omnibus  pravae  concoctionis 
signis,  qualia  sunt,  anorexia,  nausea,  vomitus,  - 
cardialgia  &c.  tentatur ;  cibi  appetentia  minuitur, 
et  quidem  adeo  depravatur,  ut  terra  calcarea, 
creta,  carbones  exusti,  et  alia  praeternaturalia  ve¬ 
hementer  appetantur.  Eximius  oris  color  evan¬ 
escit  ;  et  plerumque  in  pallidum,  subviridem,  aut 
flavum  mutatur.  Palpebrae  saepe  tument,  mane 
praecipue ;  labra  colorem  suum  amabilem,  pyropi 
splendorem  aemulantem,  ammittunt ;  circulusque 
lividus  oculis,  qui  olim  radiabant,  jam  hebescenti¬ 
bus  circumdatur.  Venae  minus  plenae  sunt ;  et 
arteriarum  pulsus  plerumque  citi,  exigui,  ac  de¬ 
biles,  aegram  formosam  aestu  febrili  ardere  indi¬ 


cant. 

Tensionis  ac  ponderis  sensus  in  artubus  senti¬ 
tur  ;  pedes  saepe  frigescunt,  et  una  cum  talis, 
partibusque  vicinis,  potissimum  sub  noctem  tu¬ 
ment  ;  corpus  molliter  tumet.  Capitis  interdum, 
certius  vero  dorsi  et  coxendicis  dolores,  aegram 
vexant.  Spirandi  difficultas,  palpitatio,  et  haud 
raro  syncope  motu  corporis  vivido  excitantur, 
corporis  habitus  laxior,  et  magis  irritabilis  fit; 
aegra  rebus  levissimis  turbatur  ;  mutabilis  hy- 
steria  identidem  varie  dominatur,  atque  mentem 
lubricam  quasi  ex  libidine  rapit  ;  aliquando 
moesta  ac  cogitabunda  sortem  suam  miseram  plo¬ 
rare  videtur.  Totum  corpus  torpore  et  asthenia 
afficitur ;  ab  omni  motu  aliena  est.  Ingratus  oris 
sapor  adest.  Lingua  sordida  saepe  crusta  alba 
obducitur.  Alvus  plerumque  astringitur,  non- 
nunquam  vero  soluta  est.  Urina  primum  sine 
odore  limpida  est,  morbo  autem  provecto  turbi¬ 
da  fit,  mensesque  per  totum  morbi  decursum  re¬ 
tinentur.  His  signis  ingravescentibus,  pedes  et 
profecto  totum  fere  corpus  aqua  inter  cutem  in¬ 
tumescunt,  vires  quotidie  deficiunt  ;  moerore 
marcet  animus,  virgoque  infelix  et  miseranda, 

tandem  vel  hydropi,  vel  febri  hecticae,  immatura 
succumbit. 


RATIO  SYMPTOMATUM. 

Signorum  permultorum  et  adeo  diversorum, 
quae  hunc  morbum  comitantur,  rationem  reddere 
difficile  fore,  patebit.  Priusquam  vero  hoc  ag¬ 
grediar,  pauca  praefari  necesse  erit.  Corporis 
humani  fabrica  adeo  complicata  et  elaborata  est, 
et  inter  omnes  ejus  partes  nexus  tam  intimus  ex- 
istit,  ut  aliqua  parte  male  se  habente,  totum 
corpus  ex  consensu  patiatur.  Flocque  citius  aut 
serius  efficitur,  prout  pars  sic  affecta  ad  totius 
systematis  valetudinem  plus  minusve  confert,  vel 
secundum  consensus  gradum,  qui  hanc  inter  et 
alias  partes  existit.  Ex  eo  tam  insigni  consensu, 
qui,  ut  omnes  medici  volunt,  uterum  inter  et 
ventriculum  obtinet,  explicanda  sunt  multa  symp¬ 
tomata  ;  utero  enim  male  aiiecto,  officiis  propriis 

fungi  minime  valet  ventriculus.  Succus  gastri¬ 
cus,  ex  quo  potissimum  pendet  concoctio  sana, 
vel  justa  quantitate  non  secernitur,  vel  forsan  ali¬ 
quo  modo  vitiatur.  Hinc  oriuntur  anorexia, 
nausea,  cardialgia,  aliaque  dyspepsiae  signa. 
Gastrodyniae  explicatio  ex  ventriculi  acore  pe¬ 
tenda  est ;  acidum  enim  ventriculi  tunicas  velli¬ 
cat,  et  sensum  molestum  excitat.  Rei  non  escu- 
lentae  desiderium,  e  naturae  instinctu  raro  fal¬ 
laci  pendet ;  antacida  enim  ad  acorem  corrigen¬ 
dum  caeco  quasi  impetu  desiderantur,  et  consu¬ 
muntur.  Faciei  pallor,  colorque  flavus  et  subvi¬ 
ridis  sanguinis  motui  nimis  languido  referenda 
sunt.  Ea  enim  est  debilitas  vasorum,  ut  sangui¬ 
nem  rubrum  justa  quantitate  ad  superficiem  cor¬ 
poris  propellere  non  valeant.  Pedum  oedema, 
et  magna  totius  corporis  ad  hydropem  proclivitas, 
vasorum  exhalantium  nimiae  laxitati,  et  forsan 
etiam  quoque  sanguini  plus  justo  attenuato  tri¬ 
buenda  sunt. 

MORBI  CAUSAE. 

Sub  hoc  capite  enumeranda  sunt  omnia,  quae 
systema  relaxant  et  debilius  reddunt,  sive  interne 
sive  externe  applicata,  qualia  sunt ;  aer  humidus, 
inertia,  exercitatio  violenta,  omnia  mentis  pathe- 
mata,  uti  tristitia,  metus,  moestitia,  et  omnia  quae 
veneris  desiderium  frustra  accendunt,  thea,  coffaea, 

i 

et  liquores  alii  debilitantes,  fames,  labor  durus, 
somnus  immodicus,  vigilia  nimia,  excretiones  so¬ 
litae  suppressae,  exinanitiones  magnae  et  insolitae, 
aliaque  fere  innumera  quae  vires  aegrae  convel¬ 
lunt.  Haec  omnia  corpus  debilius  et  magis  flac¬ 
cidum  reddunt,  vim  tonumque  vasorum  immi¬ 
nuunt,  ita  ut  vel  nulla  sanguinis  abundantia  fieri 
potest,  vel  siqua  facta  fuerit,  vis  nulla  adsit  quae 
sanguinem  ad  uterum  invitet,  vel  per  ejus  vasa 
propellat. 

Debilitas  verisimiliter  nonnunquam  causa,  ali» 
quando  vero  effectus  hujus  morbi  habenda  est.  De¬ 
bilitatem  aliquando  mensium  retentionem  efficere, 
sequenti  observatione  confirmatur ;  scilicet,  febres, 
phthisin,  aliosque  morbos  diuturnos,  qui  mag¬ 
nam  debilitatem  inducunt,  non  tantum  reten¬ 
tionem,  verum  etiam  mensium  suppressionem  fa¬ 
cessere,  fluxu  eorum  antea  consuetudine  stabilito. 
Si  vero  debilitas  aliaque  chlorosis  signa,  virginem 
sanam  atque  jamdictis  causis  debilitantibus  mi¬ 
nime  obnoxiam,  solito  menstruorum  fluxus  tem¬ 
pore,  subito  grassentur ;  tunc  retentio,  defectui 
istius  conditionis  ovariorum,  unde  secretio  humo¬ 
rum  foecundorum  qui  utero  stimulo  videntur  esse, 

V 

tribuenda  est  ;  debilitas  autem  morbi  effectus 
habenda  est.  Unde  exoritur  hoc  ovariorum  vi¬ 
tium,  magna  adhuc  difficultate  premitur,  atraque 
caligine  mergitur,  forsan  ex  mala  partium  con¬ 
formatione.  Ut  ovaria  bene  valeant,  huic  eva¬ 
cuationi  necessarium  est,  vel  saltem  sunt ;  sine 
'  qua  non ;  si  enim  excidantur,  menses  profluere 
ex  toto  cessant.  Hoc  verum  esse,  docet  historia 
miserandae  mulieris, '  cujus  ovaria  bina  Pottius 

per  errorem  radicitus  excidit*.  In  hac  muliere 
ovariis  excisis,  menses  provenire  omnino  desine¬ 
bant. 


DIAGNOSIS. 

/ 

Signis  modo  recensitis,  chlorosis  tam  bene 
depingi  videtur,  ut  ab  -omnibus  fere  aliis  morbis 
facile  discriminetur ;  et  quidem  si  rite  perpendan¬ 
tur,  vix  cum  aliis  confundi  potest.  Attamen 
quoniam  nihil  in  re  medica  difficilius,  vel  medici 
attentione  dignius,  quam  inter  morbos  accurate 
distinguere,  signa  pauca  praecipua,  quibus,  a 
Dyspepsia,  Hypochondriasi,  et  Phthisi  pulmonali 
dignoscatur,  quam  breviter  designare  conabor ; 
nam  cum  alterutro  ex  his  solis,  ut  opinor,  con¬ 
fundenda  est.  Dyspepsia,  dolore  ad  dorsum. 


^  Vide  Pott’s  Observations  on  Ruptures. 

iumbos,  vel  femora  nunquam  sese  extendente, 
sed  ventriculum  maxime  afficiente,  absentia  re¬ 
rum  non  esculentarum  desiderii,  et  fluxu  men¬ 
sium  regulari,  a  chlorosi  discriminari  potest. 
Etiamsi  alias  accideret,  nil  tamen  mali  exinde 
oriatur,  in  ambabus  enim  curandi  modus  et  indi¬ 
cationes  fere  eadem  sunt. 

1 

Hypochondriasis  rarius  foeminas,  frequentius 
homines,  praesertim  qui  aetate  provecti  sunt,  ag¬ 
greditur.  Qui  melancholico  temperamento  prae¬ 
diti,  huic  morbo  prae  caeteris  obnoxii  sunt. 
Temperamentum  melancholicum  optime  designa¬ 
tur  signis  sequentibus,  nempe ;  magna  fibrarum 
rigiditate,  capillis  hirsutis,  atque  nigris,  vultu 
tristi,  severo,  atque  cogitabundo.  In  hypochon- 
driasi  tanta  ad  metum  proclivitas  est,  ut  vel  mi¬ 
nima  vel  nulla  forsan  exis  tente  causa  excitetur. 
Ideae  quaecunque  hypochondriacum  tenent,  has 
perseverentia  notabili  prosequitur,  et  investigat, 
et  optime  de  omnibus  ratiocinatur,  sanitate  sua 
sola  excepta,  de  hac  enim  opinionem  suam  tena¬ 
cissime  defendit,  et  quo  magis  infirmare  conaris, 


c 


/ 

eo  firmius  menti  infigitur.  His  signis  characteris- 
ticis  hypochondriasis  a  chlorosi  facile  dignoscitur. 

Discrimen  phthisin  inter  et  chlorosin  multo 
facilius  reddetur,  si  memoria  teneamus  phthisin 
saepe  morbum  haereditarium  esse,  ex  vi  thoraci 
illata,  haemoptysi,  catarrho  vel  asthmate,  haud 
raro  oriri,  scrofulaque  affectas  prae  caeteris  ag¬ 
gredi.  His,  et  tussi,  dyspnaea,  dolore  in  qua¬ 
dam  thoracis  parte,  expectoratione  purulenta, 
sanguineque  frequenter  tincta,  exacerbationibus 
vespertinis,  sudoribus  matutinis,  et  magna  corpo¬ 
ris  emaciatione,  et  debilitate,  diagnosis  in  patulo 
erit. 


PROGNOSIS. 

Hic  morbus  saepenumero  quidem  sanatu  ad¬ 
modum  difficilis,  raro  in  mortem  desinit.  Atta¬ 
men  ut  de  exitu  ejus  recte  judicemus,  magna  per- 

spicuitate  atque  judicio  saepe  nobis  opus  est.  Si 
morbus  ex  causis  debilitantibus  oriatur,  et  adhuc 
recens  sit,  et  si  cachexia,  hydrops,  febris  hectica 
nondum  supervenerint ;  tunc  has  causas  amoven¬ 
do,  et  regimine  nutriente,  concoctuque  facili, 
eaque  remedia  recte  adhibendo,  quae  systema 
roborant,  uterumque  stimulant,  et  in  actionem 
cient,  sed  prae  omnibus,  exercitationem  lenem^ 
et  continuam  usurpando,  exitum  felicem  fore, 
sperandum  est.  Si  vero  ex  defectu  quodam,  vel 
mala  ovariorum  conformatione  originem  ducat, 
(quod  raro  quidem  accidit)  eventum  infaustum 
fore,  concludere  licet.  Hoc  autem  pro  certo  ex¬ 
plorare  non  possumus,  et  quidem  nil  aliud  restat, 
nisi  ut  aegrae  incrementum  speciemque  perpen¬ 
damus,  et  si  ad  venerem  unquam  incitata  fuisset, 
quaerere  debeamus.  Si  ita  sit,  ex  his  omnibus 
simul  conjunctis,  atque  animo  diligenter  perpen¬ 
sis,  de  morbi  causis  et  origine,  conjectura  tra- 
henda  est. 

I 

I  . , 

\ 

CURATIO.  .  n  n 

Quoniam  morbus  hic,  ex  totius  corporis,  et 
potissimum  vasorum  uteri  debilitate,  pendere  ap¬ 
paret  ;  medendi  consilia,  quae  naturaliter  exori¬ 
untur,  sequentia  sunt. 

Imo,  Causas,  si  evidentes  sint,  quam  primum 
amovere.  ^ 

2do,  Symptomata  urgentia  levare. 

3tio,  Vim  tonumque  corporis,  et  praesertim 
uteri  restituere. 

Primum  consilium  pro  causarum  diversitate 

varie  absolvendum  est.  Si  labor  durus,  continu-  \ 

\ 

usque,  cibi  vestimentique  inopia  morbum  intule¬ 
rint;  requies,  otium,  diaeta  nutriens,  et  vesti¬ 
menta  lanea  adhibenda  sunt.  Si  animi  affectus 
deprimentes  vel  excitantes  morbo  originem  dede- 

/ 

rint,  eorum  causae,  quantum  fieri  potest,  aufer¬ 
endae  sunt,  atque  aegra,  blandis  sermonibus  per¬ 
mulceri,  et  grata  societate  animari,  debet.  Pari 
ratione  amovendae  sunt  causae  reliquae,  .adeoque 
manifestus  est  modus,  quo  evitandae  vel  amo¬ 
vendae  sunt,  ut  neminem  in  re  medica  versatum 
latere  queat. 

Cum  vero  niorbus  ex  quodam  ovariorum  de¬ 
fectu  oritur,  signis  molestis  occurrere,  aegraeque 
valetudinem  et  vires  maxima  diligentia  sustentare, 
nos  oportet  5  curatio  enim  natura  sola  efficienda 
est. 

f 

Si  hymen  imperforatum  causa  sit,  impedimen¬ 
tum  chirurgia  amovere  necesse  erit. 

Signa,  quae  maxime  urgent,  sunt,  cruditas, 
acor,  inflatio,  et  alvus  astricta  j  his  sublevandis 
absolvitur  consilium  secundum. 

Si  ventriculus,  alimentis  crudis,  indigestis, 
diuque  retentis,  male  afficiatur,  emetica  mitiora, 

ut  Ipecacuanha,  et  anthemis  nobilis  levamen  cer¬ 
tissimum  afferunt. 

Acor  remediis  absorbentibus  optime  levatur, 
ut  magnesia.  Inflationi  occurritm  carminativis, 
qualia  sunt ;  aether  sulphuricus,  asafoetida,  zin¬ 
giber,  cinnamomum,  &c. 

Si  alvus  astricta  sit,  adhibenda  sunt  purgantia, 
ex  quibus  aloe  in  hoc  morbo  palmam  sibi  jure 
praeripit,  nam  alvum  solvit,  uterum  stimulat, 
motumque  sanguinis  in  ejus  vasa  auget,  debilita¬ 
tem  vero  minime  inducit. 

Ad  consilium  tertium  nunc  perventum  est. 
Hoc  regimine  idoneo,  et  remediis  tonicis,  atque 
stimulantibus,  perficiendum  est.  Et  primum  de 
regimine ;  hoc  diaetam,  exercitium,  et  vestimen¬ 
tum,  amplectitur.  De  quibus  in  ordine  pauca 
dicemus. 

/ 

Diaeta,  Valetudinem  viresque  ex  diaeta  mul¬ 
tum  pendere,  manifestum  est  ^  itaque  sequitur ut 

ad  hunc  morbum  sanandum,  qui  haud  raro  ex  de¬ 
bilitate  originem  ducit,  diaeta  idonea  plurimum 
valeat.  Ad  hoc  propositum  peragendum,  ex 
omni  fere  genere  plantarum  aegram  abstinere 
oportet,  quippe  quae,  nutrimentum  nimis  parce 
praebendo,  in  fermentationem  citius  ruendo,  et 
aerem  acidaque  gignendo,  corpus  debilitant,  om- 
niaque  signa  graviora  reddunt.  Nec  minore  cu¬ 
ra  evitanda  sunt  omnia  alimenta  viscida,  concoc- 
tuque  difficilia,  ut  adeps,  atque  condimenta  pin¬ 
guia  et  oleosa.  Cibus  animalis,  levis,  nutriens, 
facilisque  concoctu,  ut  gelata,  caro  assa,  cum 
quibusdam  farinaceis,  praesertim  pane  bene  fer¬ 
mentato,  adhiberi  debent.  Aegra,  vinum  ru¬ 
brum,  vel  spiritum  vini,  cum  aqua  admistum, 
pro  potu  habeat,  ea  vero  quantitate,  quae  corpori 
grata  foret,  excessus  enim  nunquam  non  timen^ 
dus. 

Exercitatio^  in  chlorosi  optimos  affectus  edit, 
'omnes  enim  secretiones  et  excretiones,  praesertim 
exhalationem  cuticularem  promovet,  cibi  appeten¬ 
tiam  acuit,  concoctionem  adjuvat,  sanguinis  motum 

accelerat,  cursumque  ejus  in  vasa  uteri  per  aor¬ 
tam  descendentem  dirigit,  et  totum  systema  robo¬ 
rat.  Viribus  tamen  aegrae  accommodari  debet, 
nam  si  nimis  violenta  sit,  maxim.e  nocet.  Si  aegrae 
vires  non  multum  fractae  sint,  ambulatio,  salta¬ 
tio,  et  sella  pensilis,  adhibenda  sunt.  Viribus  au¬ 
tem  fractis,  morboque  provecto,  aegram  equo 
vel  rheda  vehi,  necesse  erit.  Si  haec  sub  Jove 
frigidulo  agantur,  aegram  plurimum  reficient. 

Vestimenta,  Aegram  vestimentis  laneis  indui 
oportet.  Haec  enim  perspirationem  constantem, 
et  aequabilem,  promovent,  vasaque  subcutanea 
stimulant. 

De  remediis  tonicis,  quorum  praecipua  sunt, 
cinchona,  ferruni,  et  balneum  frigidum. 

Cinchona^  quae  dotibus  tum  amaris,  tum  astrin¬ 
gentibus,  gaudet,  medicamentorum  roborantium 
princeps  est,  forma  pulveris  sumpta,  maxime 
pollet.  Si  autem  respueret  ventriculus,  aromati¬ 
cum  adjungere  necesse  erit;  aut  infusum,  ex- 

tractum,  vel  deccyctum  ejus  usurpari  poscunt. 
Usus  ejus  subinde  intermittendus  est,  nam  diu 
adhibita,  ventriculi  tonum  (aeque  ac  alia  amara 
et  astringentia)  magnopere  minuit. 

Ferrum^  propter  vires  ejus  tonicas,  multum 
et  merito  laudatur.  Fibras  musculares  constrin¬ 
git,  sanguinis  motum  accelerat,  secretiones  parcas 
auget,  corpusque  firmius  reddit.  Hinc  utilitas  ejus 
in  hoc  morbo  evidens  est.  Nonnulla  praeparato¬ 
rum  ejus,  uti  carbonas  praecipitatus,  carbonas,  et 
sulphas,  commode  admoventur  sub  forma  pillula- 
rum,  conjuncta  cum  cinchonae  vel  gentianae  lu¬ 
teae  extracto.  Tinctura  muriatis  ferri  saepe  pro¬ 
dest,  et  ventriculo  grata  est.  Limaturae  caeteris 
praeparatis  posthabendae  sunt,  nisi  enim  cum 
acido,  in  transitu  per  ventriculum  vel  intestina, 
jungantur,  prorsus  inertes  sunt.  Aquae  medici¬ 
nales  ferratae  saepe  cum  fructu  usurpantur. 

Balnea,  Ad  vires  reficiendas,  corpusque  fir¬ 
mandum,  exercitio  secundum  locum  tenet  balneum 
frigidum.  Ad  hoc  perficiendum,  in  balneo  per 

tempus  admodum  breve  tantummodo  morandum 
est ;  praecavere  autem,  ne  sequatur  debilitas,  ae¬ 
gram,  exercitio  leni,  antequam  in  balneum  de¬ 
scendat,  uti,  prodesset,  non  ad  lassitudinem,  sed 
sensum  caloris  gratum  excitandum,  cursumque 
sanguinis  ad  superficiem  dirigendum.  Si  vero 
exercitium  male  sustineat  aegra,  vice  ejus,  corpus 
totum,  et  praecipue  extremitates  inferiores,  stri- 
gile  vel  panno  laneo  calido,  diligenter  fricanda 
sunt.  Vel  siquando  vires  aegrae  tam  multum 
fractae  vsint,  ut  etiam  post  haec  adhibita,  impetum 
balneo  frigido  factum,  ferre  nequeat;  forsan  tamen 
balneo  ,  tepido  ad  gradum  septuagesimum  quin¬ 
tum  vel  octogesimum  thermometri  Farenhei- 
TEANi  calefacto,  cum  commodo  uti  incipiat,  tem¬ 
periem  ejus  sensim  imminuens,  secundum  aegrae 
sensationem,  atque  effectus,  'quos  edit,  donec  tan¬ 
dem  ad  frigidum  usque  redigatur,  cui  nunc  as¬ 
suefacta,  in  usu  ejus  perstare  valebit* 

De  remediis  stimulantibus,  emmenagogis  dic¬ 
tis,  quae  efficacissima  esse  videntur,  sequentia 
sunt ;  scilicet,  cathartica  acriora,  ut  aloe,  hellebo- 

rus  niger,  hydrargyrus,  rubia  tinctorum,  gummi 
calida  seu  foetida,  ut  asafoetida,  juniperus  sabina, 
electricitas,  et  venus.  De  quibus  breviter  nunc 
agendum  erit. 

Cathartica  acriora  ut  aloe^  (ait  Gregorius) 
solutu  praesertim  difficilia,  adque  imum  usque 
intestinum  suam  acrimoniam  deducentia,  non  il¬ 
lud  modo,  sed,  propter  vicinitatem  partium  va¬ 
sorumque  conjunctiones,  uterum  quoque  insigni¬ 
ter  irritant,  et  menses  saepe  efficacissime  eliciunt ; 
neque  aliud  fere  medicamentum  quam  aloe  hoc 
consilio  frequentius  aut  felicius  adhibetur.  Haec 
quidem,  et  sane  omnia  hujusmodi  medicamenta, 
in  mensibus  provocandis  adeo  sunt  efficacia,  ut 
ipsos  saepe  intempestive  eliciant,  mulieribus  scili¬ 
cet  quae  uterum  gerunt,  unde  ingens  profluvium, 
et  abortus,  vel  forsan  vitae  ipsius  discrimen*.^’ 

t 

Hellehorus  niger ^  medicis  antiquioribus,  praeci¬ 
pue  celeberrimo  doctore  Mead,  ob  vires  suas  in 


*  Vide  Greg.  Consp.  Med.  Theor. 

mensibus  eliciendis,  summis  laudibus  elatus  fuit. 
Sed  equidem  multum  abest,  ut  a  recentioribus 
tam  magni  pendatur,  tamen  minime  abnegant, 
quin  interdum  ad  id  cum  fructu  decurrendum 
est. 

Hydrargyrus,  cor,  arterias,  et  omnia  etiam  mi- 
nutissima  totius  corporis  vasa  stimulandi  viribus 
magnis  praeditus  est,  ita  omnes  secretiones  et  ex- 
cretiones  auget,  atque  obstructione  amovenda 
omnibus  aliis  medicamentis  longe  praestat.  Ex 
^  his  tam  magnis  virtutibus,  remedium  in  hoc  mor¬ 
bo  aliquando  non  inutile  fore,  concludendum  est. 

Rubia  tinctorufn^  magnas  sibi  laudes  olim  asse¬ 
cuta  fuit,  has  vero  ad  praesens  minime 'tenet  5  sed 
de  utilitate  ejus  non  adhuc  inter  medicos  conve¬ 
nit,  nam  dum  medici  nonnulli  peritissimi  in  ea 
minimas  vel  fere  nullas  vires  inesse  putant,  alii, 
profuisse,  se  vidisse  narrant, 

Gunimi  calida  seu  foetida^  ut  Asafoetida^  i^vini 
tum  stimulantem  tum  antispasmodicam  habent,  et 

omnium  consensu  medicorum  ad  menses  promo¬ 
vendos  haud  raro  utilia  fuerunt. 

Juniperus  sabina^  medicamentum  calidum  et 
stimulans  est,  et  ad  hunc  morbum  sanandum  mul¬ 
tum  contulisse  fertur :  ideoque  usus  ejus  (reme¬ 
diis  mitioribus  frustra  admotis)  minime  praeter- 

( 

mittendus  est. 

Electricitas^  omnium  stimulantium  efEcacissi- 
mum  est,  et  ex  applicatione  ejus,  multis  aliis  in¬ 
cassum  adhibitis,  saepe  apparuere  menses.  For¬ 
san  optime  admovetur  scintillas  electricas  ex 
uteri  lumborumque  regione  eliciendo. 

Venus ^  de  qua  concinne  dixit  Gregorius  : 

Quantum  hoc  in  mensibus  evocandis  valeat  re¬ 
medium,  plurimae  puellae,  donec  virgines  erant, 
pallidae,  macrae,  male  sanae,  felice  conjugio,  ni¬ 
tidae,  vegetae,  roseae,  brevi  factae,  non  ambigue 
testantur 


*  Vide  Greg.  Consp.  Med.  Theoret. 

Nunc  tantummodo  observari  restat,  ut  haec 
stimulantia  validiora  aegris  jam  multum  debilita¬ 
tis  atque  supra  modum  irritatis  minime  applican¬ 
da  sunt :  quippe  quae  omnia  symptomata  graviora 
reddunt,  vel  etiam  nova  excitant.  Viribus  autem, 
regimine  idoneo  atque  remediis  tonicis,  primum 
refectis,  ad  ea  cum  fructu  haud  raro  confugien- 
dum  est. 


riNis. 


